Polisie vra hulp om man op te spoorJames Michael Allen. Foto: Verskaf Die Vrystaatse polisie het ŉ soektog van stapel gestuur na James Michael Allen (42), ŉ inwoner van Welkom, wat in Mei spoorloos verdwyn het. Kapt. Stephen Thakeng, polisiewoordvoerder, het gesê Allen is verstandelik gestremd en het glo ŉ drankprobleem. “In Mei het hy ŉ uitval met sy pa gehad, die huis verlaat en gesê hy gaan na sy suster in Meyerton in Gauteng toe. Sedert hy die huis verlaat het, het hy nog nie met sy familie in verbinding getree nie. Sy ouers het al orals waar hulle kon vir hom gesoek, maar sonder sukses,” het Thakeng gesê. Allen het sy huis verlaat sonder om enige klere of sy selfoon saam te neem. Hy is skraal gebou, 1,8 m lank en het ŉ kaalkop. Enigiemand wat weet waar Allen hom mag bevind, word versoek om ao. Maryke Greyling by 057 391 6278 of 076 213 8443 te kontak.